โบรกฯ ฟันธง IRPC ไตรมาส 2 พลิกกำไร รับดีมานด์โลกฟื้นตัว เคาะเป้า 4.50 บ.
โบรกฯ ฟันธง IRPC ไตรมาส 2/64 พลิกกำไร  รับส่วนต่างราคาผลิตภัณฑ์ยังอยู่ในระดับสูง-ดีมานด์โลกฟื้นตัว เคาะเป้า 4.50 บ.
โบรกฯ ฟันธง IRPC ไตรมาส 2/64 พลิกกำไร  รับส่วนต่างราคาผลิตภัณฑ์ยังอยู่ในระดับสูง-ดีมานด์โลกฟื้นตัว เคาะเป้า 4.50 บ.
28 มิ.ย. 2564

“ข่าวหุ้นธุรกิจออนไลน์” รวบรวมบทวิเคราะห์เกี่ยวกับหุ้นบริษัท ไออาร์พีซี จำกัด (มหาชน) หรือ IRPC หลังจากนักวิเคราะห์มองแนวโน้มผลการดำเนินงานงวดไตรมาส 2 ปี 2564 จะยังคงเติบโตขึ้นอย่างต่อเนื่อง จากส่วนต่างราคาผลิตภัณฑ์ส่วนใหญ่ที่ยังอยู่ในระดับที่ดีโดยเฉพาะกลุ่มปิโตรเคมีที่ได้ผลบวกจากการทยอยฉีดวัคซีนในประเทศต่างๆ ส่งผลให้อุปสงค์กลับมาฟื้นตัว
โดยนักวิเคราะห์ บล.โนมูระ พัฒนสิน ระบุในบทวิเคราะห์ (17 มิ.ย.2564) ประเมินราคาเป้าหมายหุ้น IRPC ปี 2564 ที่ 4.50 บาท โดยคาดกำไรปกติไตรมาส 2 ปี 2564 รวม 850 ล้านบาท พลิกกำไรจากปีก่อน จากอัตรากำไรที่เพิ่มขึ้นเป็นหลัด คาด Market GIM ราว 13.5 $/bbl เพิ่มขึ้น 59% เมื่อเทียบจากปีก่อน โดยเพิ่มขึ้นทั้งฝั่งโรงกลั่นที่ Spread ปิโตรเลียมฟื้น 5 ถึง 246% เมื่อเทียบจากปีก่อน ตามการฟื้นตัวขึ้นดีมานด์ ส่วนการลดลงเมื่อเทียบจากไตรมาสก่อน หลักๆ เนื่องจากไม่มี Stock Gain ก้อนใหญ่มาหนุนเหมือนในไตรมาส 1 ปี 2564 โดยรวมประเมินกำไรปี 2564 ฟื้นตัวสูงที่ 4,365 ล้านบาท
ส่วน นักวิเคราะห์ บล.ฟิลลิป (ประเทศไทย) ระบุในบทวิเคราะห์ (2 มิ.ย.2564) ว่า ได้ปรับประเมินการปี 2564 โดยขึ้นจากเดิมจากกำไรที่ดีกว่าคาดและแนวโน้มยังเป็นบวก เนื่องจากมีการคาดแนวโน้มการดำเนินงานปกติไตรมาส 2/2564 ยังดีต่อเนื่องจากส่วนต่างราคาผลิตภัณฑ์ส่วนใหญ่ที่ยังอยู่ในระดับที่ดีโดยเฉพาะกลุ่มปิโตรเคมีที่ได้ผลบวกจากการทยอยฉีดวัคซีนในประเทศต่างๆ ส่งผลให้อุปสงค์กลับมาฟื้นตัว เช่นเดียวกับกลุ่มปิโตรเลียมจะได้ผลบวกจากการใช้กำลังการผลิตเพิ่มขึ้น อีกทั้งการดำเนินงานในไตรมาส 1/2564 ที่ออกมาดีกว่าคาดทำให้ทางฝ่ายวิจัยปรับประมาณการขึ้นจากเดิม โดยปรับสมมติฐานราคาน้ำมันและ Market GIM ขึ้นจากเดิม ซึ่งทำให้มีการปรับกำไรสุทธิทั้งปี 2564 เพิ่มเป็น 10,458 ล้านบาท เพิ่มขึ้นอย่างมีนัยจากปีก่อนขาดทุน 6,152 ล้านบาท
นอกจากนี้บริษัทตั้งเป้าจะผลิตสินค้ามูลค่าเพิ่มมากขึ้นเพื่อลดผลกระทบจากความผันผวนของราคาสินค้าที่ผลิตในปัจจุบัน โดยมีเป้าหมายจะเพิ่มสัดส่วนกลุ่มดังกล่าวให้เป็น 30% ในปี 2567 จากปีก่อนที่มีอยู่ 17% โดยจะเน้นการขายไปกลุ่มอุตสาหกรรมที่มีการเติบโตสูงเช่น การแพทย์, รถยนต์, เครื่องใช้ไฟฟ้า เป็นต้น ซึ่งในส่วนนี้ได้ขยายการลงทุนทั้งจากธุรกิจเดิมที่ดำเนินการอยู่โดยมีการขยายกำลังการผลิตกลุ่ม ABS 6,000 ตันต่อปี คาดจะผลิตได้ในปีนี้ รวมถึงการลงทุนร่วมกับ PTT เพื่อรวมกันสินค้าใหม่ “ผ้าไม่ถัก ไม่ทอ” (Non-woven Fabric) และวัสดุสิ้นเปลืองทางการแพทย์ (Medical Consumables) คาดว่าบริษัทดังกล่าวจะสามารถดำเนินการผลิตเชิงพาณิชย์ภายในไตรมาส 4/2564 ซึ่งจะช่วยเพิ่มกำไรให้บริษัทได้มากขึ้น
ทั้งนี้ยังคงแนะนำ “ซื้อเก็งกำไร” หุ้น IRPC ปรับราคาพื้นฐานเป็น 4.50 บาท โดยยังคงมุมมองบวกต่อการดำเนินงานที่ยังดีต่อเนื่องตามอุปสงค์โลกฟื้นที่ฟื้นตัว แม้จะยังมีความกังวลต่ออุปทานใหม่ที่ทยอยเพิ่มขึ้น แต่การปรับลดค่าใช้จ่ายและเพิ่มประสิทธิภาพภายในจะช่วยให้การดำเนินงานไม่แย่อย่างปีที่ผ่านมา
 